Ավելին, ընդդիմության վրա չազդեց նաեւ Տիգրան Թորոսյանի վերջին, հուսահատ ճիգը ընդդիմությանը բացատրելու, որ եթե Սահմանադրության նախագիծն ընդունվի, ապա արտագաղթած մեր հայրենակիցները կվերադառնան Հայաստան, Ղարաբաղի հարցն էլ կստանա հայանպաստ լուծում. «Մարդիկ, ովքեր կարոտ ունեն հայրենիքի նկատմամբ, եթե այս Սահմանադրությանը կողմ քվեարկվի, գալու են, վաղ թե ուշ գալու են: Նաեւ ղարաբաղյան խնդրի հետ կապված այս նախագիծն ունի շատ կարեւոր նշանակություն, որովհետեւ եթե մենք չկարողանանք ապացուցել, որ մենք ենք տարածաշրջանում ժողովրդավարը, մենք լուրջ պրոբլեմներ ենք ունենալու: Եւ եթե գա պատասխան տալու ժամանակը, ապա ոչ մեկի մտքով թող չանցնի, որ ինքը խուսափելու է պատասխանատվությունից»,- չարագուշակ կանխատեսեց Տիգրան Թորոսյանն ու, նայելով ընդդիմության ստվար շարքերին, հույս հայտնեց, որ իր այս խոսքերից հետո վերջիններս կդառնան սահմանադրական փոփոխությունների ջատագովը: